open-index/open-wikipedia-markdown huggingface dataset:
আইওয়া হাইওয়ে ৫৬

**আইওয়া হাইওয়ে ৫৬** (**Iowa&nbsp;৫৬**) একটি স্টেট হাইওয়ে যা নর্থইস্টার্ন আইওয়া এর পশ্চিম থেকে পূর্ব দিকে যায় । এটা ওয়েস্ট ইউনিয়ন এর আইওয়া হাইওয়ে ১৫০ তে শুরু হয় এবং এল্কাডের দক্ষিণে আইওয়া হাইওয়ে ১৩ তে শেষ হয় । বড় রুরাল পথ হিসেবে Iowa&nbsp;৫৬ ফায়েট্টি এবং ক্লেটন শহরের ফার্মল্যান্ডের উপর দিয়ে যায়। যদিও এল্কাডের এই পথের পূর্বদিকে , এটি তুর্কী নদীর সাথে সমান্তরালে যায়।

এই  হাইওয়েটি ১৯২০ সাল থেকে প্রধান রুট। এটা সত্যিকারঅর্থে ওয়েস্ট ইউনিয়ন থেকে গুটেনবার্গ পর্যন্ত বর্ধিত হয়েছে, কিন্তু ১৯২৫ সালের দিকে এল্কাডের দিকে খাটো হয়ে গিয়েছে। এরপর পশ্চিম এবং পূর্ব প্রান্তের শেষাংশ মৃদু সরেছে , কিন্তু পথটি আগের মতই রয়েছে।
## রুটের বর্ণনা
আইওয়া হাইওয়ে ৫৬ ওয়েস্ট ইউনিয়নের দক্ষিণে আইওয়া&nbsp;১৫০ এর বিরতিতে শুরু হয় । যেহেতু এটি শহরের সীমা অতিক্রম করে সেহেতু এটি পূর্ব দিকে শুরু হলেও দক্ষিণ দিকে মোড় নেয়। মোটামুটিভাবে এটি শহরের দক্ষিণে , এটা দক্ষিণ-দক্ষিণপূর্ব দিকে মোড় নেয় ওয়েস্ট ইউনিয়নের দক্ষিণভাগ, আইওয়া&nbsp;৫৬ ভলগা নদী ও ইকো ভ্যালী স্টেট পার্কার মধ্যে দূরত্ব ভাগ করে , যা মোটামুটিভাবে  হাইওয়ের ।  বড় রুরাল পথ হিসেবে , ফায়েট্টি এবং ক্লেটন শহরের ফার্মল্যান্ডের উপর দিয়ে যায় ।

এটা এক্লাডের দক্ষিণ-দক্ষিণপূর্ব দিকে অবিরত থাকে।সেখানে, এটি উত্তরপূর্ব দিকে মোড় ঘোরার আগে দক্ষিণপূর্বের তুর্কী নদীর সাথে সমান্তরালে মোড় নেয় । এক্লাডের পথ পরিকল্পনা নদী দ্বারা প্রভাবিত হয় যা শহরের উত্তরপশ্চিম থেকে দক্ষিণপূর্বের দিকে প্রবাহিত হয় । আইওয়া&nbsp;৫৬ ব্রিজ স্ট্রিটের একটি ব্লককে অণুসরন করে; এটি আবার প্রথম স্ট্রিটের ন্যায় দক্ষিণমুখী হয় । হাইওয়েটি নদীকে অণুসরন করে দক্ষিণদিকে আঁকাবাকা ভাবে যায় , আইওয়া&nbsp;১৩ একটি বিরতি দেয় যেখানে হাইওয়ে তুর্কী নদী অতিক্রম করে । আইওয়া&nbsp;১৩ এবং আইওয়া&nbsp;৫৬ এর বিরতিতে ক্লেতন শহরের তুর্কী নদী পার্ক অবস্থিত ।

## ইতিহাস
থাম্ব|বাম|আইওয়া ৫৬ এক্লাডেরে তুর্কী নদীর উপর দিয়ে গেছে
যখন ১৯২০ সালে আইওয়া প্রাথমিক হাইওয়ে সিস্টেম সৃষ্টি হয় , প্রাথমিক রোড নং ৫৬ ওয়েস্ট ইউনিয়ন থেকে গুটেনবার্গেসম্প্রসারিত হয়। এটি প্রথমে ওয়েস্ট ইউনিয়নের অন্য একটি স্থান থেকে শুরু হত , এখন এটি শহরের উত্তরদিকের প্রাথমিক রোড নং ১৯ থেকে শুরু হয়। তারপর রাস্তাটি পাইন স্ট্রিটের সাথে দক্ষিণমুখী হয়েছে। এল্কাডেরে , প্রাথমিক রোড নং ৫৬ ১০ নং এবং ১৩ নং এর সংযোগ করেছে এবং কিস্টোন ব্রিজের উপর দিয়ে তুর্কী নদী অতিক্রম করেছে। এল্কাডের ছাড়ার পর, প্রাথমিক রোড নং ৫৬ অন্য দুই রুট থেকে বিচ্ছিন্ন হয়েছে ও পূর্বমুখী হয়েছে। এরপর এটা প্রাথমিক রোড নং ২০ এ দক্ষিণদিকে মোড় নেয় এবং অন্য দুই পথ গুটেনবার্গমুখী হয়। প্রাথমিক রোড নং ৫৬ এর গন্তব্য শেষ হয় গুটেনবার্গে।

এল্কাডেরে প্রাথমিক ৫৬ নং রোডের দৈর্ঘ্য দীর্ঘস্থায়ী হয়নি। ১৯২৫ সালে , দুইতি ওভারলেপ সরিয়ে ফেলা হয় এবং প্রাথমিক রোড নং ১২৮ পুনঃনামকরন হয়। ১৯৫০ সালের মধ্যে এই পথের পশ্চিমের শেষপ্রান্ত বর্তমানের ওয়েস্ট ইউনিয়নের দিকে সরে যায়। ১৯৮০ সালের শুরুর দিকে, এল্কাডেরে তুর্কী নদীর উপর নতুন বাইপাস নির্মিত হয়। আইওয়া&nbsp;১৩ ওই বাইপাসে সরিয়ে নেয়া হয় এবং আইওয়া&nbsp;৫৬ কে দক্ষিণের আইওয়া&nbsp;১৩ এর মত নতুন হাইওয়েতে বর্ধিত করা হয়। ২০০৪ সালে, আইওয়া&nbsp;৫৬ এর দুইতি বিরতি এবং ব্রিজ স্ট্রিটকে পুনঃনির্মাণ করা হয় যাতে বড় ট্রাকগুলো পরিষ্কার মোড় নিতে পারে। রাস্তার কাজ সুর হয় ১লা জুনে এবং রাস্তা খুলে দেওয়া হয় ৪র্থ আগস্ট।

## প্রধান বিরতি

## রেফারেন্স

056
বেকি লিঞ্চ

**রেবেকা কুইন** (জন্ম ৩০ জানুয়ারি ১৯৮৭) হলেন একজন আইরিশ পেশাদারি কুস্তিগির। সে বর্তমানে ডাব্লিউডাব্লিউই এর সাথে চুক্তিবদ্ধ আছেন, সেখানে সে **বেকি লিঞ্চ** হিসেবে কুস্তি লড়েন। সে **রেবেকা কুইন** হিসেবে স্বাধীনভাবে কুস্তি কর্মজীবন শুরু করেন। রেবেকা ২০০২ সালের জানুয়ারি মাসে ফেরগাল ডেভিট এবং পল ট্রেসির কাজ পেশাদারি কুস্তির প্রশিক্ষণ গ্রহণ শুরু করে। তার পাঁচ মাস পর তার অভিষেক হয়। প্রথম দিকে রেবেকা আয়ারল্যান্ডে কাজ শুরু করে এবং মাঝেমাঝে তার ভাইয়ের সাথে দল গঠন করে।

## ব্যক্তিগত জীবন
জানুয়ারী ২০১৯ সালে রেবেকা কুইন তার সহ পেশাদার কুস্তিগির কলবি লোপেজের সাথে ডেটিং শুরু করেন, যিনি সেথ রলিন্স নামে বেশি পরিচিত। কয়েক মাস জল্পনা-কল্পনার পর এপ্রিল মাসে তাদের সম্পর্ক প্রকাশ্যে আসে। এই দম্পতি ২০১৯ সালের আগস্টে বাগদান করেন। তাদের মেয়ের জন্ম হয় ২০২০ সালের ডিসেম্বরে। রেবেকা কুইন এবং কলবি লোপেজ ২৯ জুন ২০২১ সালে বিয়ে করেন। কুইনের বাবা কেন ২০২১ সালের মার্চ মাসে মারা যান।

১৮ মার্চ, ২০২৪-এ, কুইন ঘোষণা করেছিলেন যে তিনি মার্কিন নাগরিক হয়েছেন।

## ট্রেডমার্ক বিরোধ
২০১৯ সালের সেপ্টেম্বরে, রিক ফ্লেয়ার ডাব্লিউডাব্লিউই এর বিরুদ্ধে আইনি ব্যবস্থা নেওয়ার হুমকি দেন এবং **দ্য ম্যান** শব্দটির জন্য একটি ট্রেডমার্ক দাখিল করেন, যা বেকি লিঞ্চের ডাকনাম হিসেবে ব্যবহৃত হচ্ছিল। আইনি পদক্ষেপের হুমকি রিক ফ্লেয়ার এবং তার মেয়ে শার্লট ফ্লেয়ারের মধ্যে ফাটল সৃষ্টি করেছিল, যিনি সেই সময়ে লিঞ্চের অনস্ক্রিন নেমেসিস ছিলেন। বেকি রিক ফ্লেয়ারকে পছন্দ করে এবং সম্মান করে বলে দাবি করে কর্মের প্রতি প্রতিক্রিয়া জানায়। রিক ফ্লেয়ার ২০২০ সালের মে মাসে *দ্য ম্যান* ডাকনাম এবং গিমিকের অধিকারগুলি ডাব্লিউডাব্লিউই-তে হস্তান্তর করেছিলেন। স্থানান্তরের শর্তাবলী অপ্রকাশিত ছিল। রিক ফ্লেয়ার ২০২১ সালে বেকির সাথে দ্বন্দ্ব শুরু করেন, তার সুস্পষ্ট অনুমতি ছাড়াই এই শব্দটি ব্যবহার করার অভিযোগ তোলেন, কিন্তু ২০২৩ সালের জানুয়ারিতে তিনি তার কাছে ক্ষমা চাইলে তাদের বিরোধের সমাধান হয়।

## পেশাদার কুস্তি শৈলী
বেকি লিঞ্চ একটি ফুজিওয়ারা আর্মবার ব্যবহার করে, যাকে বলা হয় "ডিস-আর্ম-হার", এবং একটি পাম্পহ্যান্ডেল সাইড স্ল্যাম, যাকে **ম্যানহ্যান্ডেল স্ল্যাম** বলা হয়।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আইরিশ মহিলা পেশাদার কুস্তিগির
বিষয়শ্রেণী:২১শ শতাব্দীর আয়ারল্যান্ডীয় অভিনেত্রী
বিষয়শ্রেণী:কলম্বিয়া কলেজ শিকাগোর প্রাক্তন শিক্ষার্থী
বিষয়শ্রেণী:প্রবাসী পেশাদার কুস্তিগির
বিষয়শ্রেণী:এনএক্সটি উইমেন্স চ্যাম্পিয়ন
বিষয়শ্রেণী:রয়্যাল রাম্বল বিজয়ী
বিষয়শ্রেণী:ডাব্লিউডাব্লিউই উইমেন্স ওয়ার্ল্ড চ্যাম্পিয়ন
বিষয়শ্রেণী:ডাব্লিউডাব্লিউইর গ্র্যান্ড স্ল্যাম চ্যাম্পিয়ন
বিষয়শ্রেণী:ডাব্লিউডাব্লিউই উইমেন্স চ্যাম্পিয়ন
বিষয়শ্রেণী:ডাব্লিউডাব্লিউই উইমেন্স ট্যাগ টিম চ্যাম্পিয়ন
বিষয়শ্রেণী:২১শ শতাব্দীর নারী পেশাদার কুস্তিগির
বিষয়শ্রেণী:নারী বিশ্ব চ্যাম্পিয়ন (ডাব্লিউডাব্লিউই)
বিষয়শ্রেণী:ডাব্লিউডাব্লিউই কুস্তিগীর
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:মার্কিন নারী পেশাদার কুস্তিগির
বিষয়শ্রেণী:২১শ শতাব্দীর মার্কিন অভিনেত্রী
র‍্যাংগস গ্রুপ

**র‍্যাংগস গ্রুপ** বাংলাদেশের অন্যতম বৃহত্তম শিল্পপ্রতিষ্ঠান। এই সমষ্টির অধীনে থাকা শিল্পের মধ্যে রয়েছে অটোমোবাইল, ইলেকট্রনিক্স, রিয়েল এস্টেট, শিপিং, ফার্মাসিউটিক্যালস ইত্যাদি। জাকিয়া রউফ চৌধুরী বর্তমানে র‍্যাংগস গ্রুপ এবং ব্যাংক এশিয়া লিমিটেডের পরিচালক।

এটি মাহিন্দ্রা, মার্সিডিজ বেঞ্জ, মিতসুবিশি, মরিস, সনি, তোশিবা ইত্যাদির অফিসিয়াল ডিলার। কোম্পানিটি র‍্যাংকসটেল এরও মালিক।

## ইতিহাস
২০০০ সালে গ্রুপটি কর্তৃক র‍্যাংকস অ্যাগ্রো বায়োটেক প্রতিষ্ঠিত হয়। ২০০৩ সালে র‍্যাংগস ফার্মাসিউটিক্যালস লিমিটেড প্রতিষ্ঠিত হয়। ২০০৮ সালে র‍্যাংগস রিয়েল এস্টেট লিমিটেড প্রতিষ্ঠিত হয় এবং এর মাধ্যমে গ্রুপটি রিয়েল এস্টেট ব্যবসায় নামে। ২০০৯ সালে ফার্মাসিউটিক্যাল শিল্পের জন্য পলিমার এবং প্লাস্টিকের বোতল তৈরির জন্য জেস্ট পলিমার লিমিটেড প্রতিষ্ঠিত হয়। ২০২২ সালের ১২ ফেব্রুয়ারি র‍্যাংগস গ্রুপের প্রতিষ্ঠাতা আকতার হুসাইন মারা যান।

## উপ-প্রতিষ্ঠান
* ব্যাংক এশিয়া লিমিটেড
* রিলায়েন্স ইন্স্যুরেন্স লিমিটেড
* দোলনচাপা এক্সপ্রেস লিমিটেড
* সি রিসোর্চ লিমিটেড
* জেন ন্যাচারাল লিমিটেড
* শিল্ড সিকিউরিটি সার্ভিস লিমিটেড
* র‍্যাংগস মোটরস লিমিটেড
* র‍্যাঙ্ক কমার্শিয়াল ভেহিকেল লিমিটেড
* র‍্যাঙ্ক মোটরস ওয়ার্কশপ লিমিটেড
* জেডআরসি ইঞ্জিনিয়ারিং অ্যান্ড অটোমোবাইলস লিমিটেড
* মেট্রো ফয়েলস লিমিটেড
* র‍্যাংগস ফার্মাসিউটিক্যালস লিমিটেড
* জেস্ট পলিমার লিমিটেড
* র‍্যাঙ্ক কনস্ট্রাকশন লিমিটেড
* র‍্যাঙ্ক এগ্রো বায়োটেক লিমিটেড
* র‍্যাঙ্ক পাওয়ারটেক লিমিটেড
* র‍্যাঙ্ক রিয়েল এস্টেট লিমিটেড
* র‍্যাঙ্ক ইন্টেরিয়রস লিমিটেড
* র‍্যাঙ্কস ফুড অ্যান্ড বেভারেজ লিমিটেড

## তথ্যসূত্র

## বহিঃসংযোগ
* র‌্যাংগস গ্রুপের কর্পোরেট

বিষয়শ্রেণী:বাংলাদেশের কোম্পানি
বিষয়শ্রেণী:বাংলাদেশের আবাসন কোম্পানি
বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:১৯৭৯-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক কোম্পানি
নসরুল হামিদ

**নসরুল হামিদ (বিপু)** (জন্ম: ১৩ নভেম্বর ১৯৬৪) একজন বাংলাদেশী রাজনীতিবিদ ও সাবেক সংসদ সদস্য যিনি আওয়ামী লীগ সরকারের পতনের পূর্বে বিদ্যুৎ, জ্বালানি ও খনিজ সম্পদ মন্ত্রণালয়ের প্রতিমন্ত্রী হিসেবে দায়িত্ব পালন করেছেন। তিনি বাংলাদেশ আওয়ামী লীগের একজন সদস্য এবং তিনি তার নির্বাচনী এলাকা ঢাকা-৩ (কেরানীগঞ্জ) থেকে পরপর চারবার সংসদ সদস্য নির্বাচিত হন। ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে ঢাকা-৩ আসন থেকে তিনি বিপুল ভোটে জয়লাভ করেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## শিক্ষা জীবন
নসরুল হামিদ ঢাকা বিশ্ববিদ্যালয় থেকে স্নাতক ডিগ্রী অর্জন করেন।

## রাজনৈতিক জীবন
নসরুল হামিদ তরুণ বয়স থেকেই রাজনীতিতে জড়িয়ে পড়েন। তিনি বাংলাদেশ আওয়ামী লীগের তৃণমুল পর্যায় থেকে আস্তে আস্তে সাংগঠনিক পদ্ধতিতে আজকের এই পর্যায়ে এসেছেন। তিনি ১৯৯৪ থেকে ২০০১ সাল পর্যন্ত কেরানীগঞ্জ উপজেলা আওয়ামী লীগের সম্পাদক ছিলেন। ১৯৯৭ সালে তিনি বাংলাদেশ আওয়ামী যুবলীগের সহকারী সেক্রেটারী নির্বাচিত হন এবং ১২ বছর এই দায়িত্ব পালন করেন। তিনি ২০০১ থেকে ২০১৩ সাল পর্যন্ত ঢাকা জেলা আওয়ামী লীগের সহ-সভাপতি ছিলেন। ঢাকা-৩ আসন থেকে নবম জাতীয় নির্বাচনে জয়ী হওয়ার পর তিনি প্রথমবারের মত সংসদ সদদ্য হন। ২০১৪, ২০১৮  এবং ২০২৪ সালে তিনি দ্বিতীয়, তৃতীয় এবং চতুর্থবারের মত সংসদ সদস্য  নির্বাচিত হন। ২০১৪ সাল থেকে টানা দুইবার বিদ্যুৎ, জ্বালানী ও খনিজ সম্পদ মন্ত্রণালয়ের প্রতিমন্ত্রীর দায়িত্ব পান এবং তা সফলভাবে সম্পন্ন করেন। তিনি ২০২৪ সালের ১১ জানুয়ারি, নবগঠিত বাংলাদেশ সরকারের বিদ্যুৎ বিভাগের প্রতিমন্ত্রী হিসেবে শপথ গ্রহণ করেন।

রাজনৈতিক কর্মকাণ্ডের পাশাপাশি নসরুল হামিদ একজন ব্যবসায়ী, সংগঠক। তিনি হামিদ গ্রুপের চেয়ারম্যান হিসেবে দায়িত্বরত আছেন। তিনি রিহ্যাব-এর সাবেক সভাপতি এবং আবাহনী স্পোর্টিং ক্লাবের পরিচালক হিসেবে দায়িত্ব পালন করেছেন। তিনি আওয়ামী লীগের গবেষণা শাখা সিআরআই (সেন্টার ফর রিসার্চ অ্যান্ড ইনফরমেশন)-এর একজন ট্রাস্টি।

## ব্যক্তিগত জীবন
নসরুল হামিদের জন্ম রাজনৈতিক পরিবারে। তার পিতা প্রয়াত অধ্যাপক হামিদুর রহমান মুক্তিযুদ্ধের আগে আওয়ামী লীগের কোষাধ্যক্ষ হিসেবে দায়িত্ব পালন করেছেন এবং পরবর্তীতে সংসদ সদস্য নির্বাচিত হয়েছিলেন। তিনি বঙ্গবন্ধু শেখ মুজিবুর রহমান এর খুব কাছের সহযোগী হিসেবে পরিচিত ছিলেন। নসরুল হামিদের মা হাসনা হামিদও আওয়ামী লীগের সক্রিয় রাজনীতিতে অংশ নিয়েছিলেন।
## সমালোচনা
২৪ জুলাই ২০২৪ শেখ হাসিনার সাথে হামিদের কৃত ফোনালাপের ফাসকৃত রেকর্ডে শেখ হাসিনা জুলাই-আগস্ট গণ-অভ্যুত্থান চলাকালে বিভিন্ন সরকারি ভবনে অগ্নিসংযোগের দায় বিএনপি ও জামায়াতে ইসলামীর ওপর চাপানোর নির্দেশ দেন। 
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:শেখ হাসিনার তৃতীয় মন্ত্রিসভার সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিদ্যুৎ, জ্বালানি ও খনিজ সম্পদ মন্ত্রণালয় (বাংলাদেশ)
বিষয়শ্রেণী:শেখ হাসিনার পঞ্চম মন্ত্রিসভার সদস্য
বিষয়শ্রেণী:ঢাকা জেলার ব্যক্তি
রহনপুর ইউসুফ আলী সরকারি কলেজ

**রহনপুর ইউসুফ আলী কলেজ** বাংলাদেশের উত্তর-পশ্চিম সীমান্তের সুপ্রাচীন বরেন্দ্র জনপদ রহনপুরের একটি উচ্চমাধ্যমিক ও স্নাতক কলেজ যা ১৯৬৭ খ্রিষ্টাব্দে প্রতিষ্ঠিত হয়েছে।

## প্রতিষ্ঠা ও নামকরণ
এই বিদ্যায়তনের প্রতিষ্ঠাতা ভোলাহাট উপজেলার দানবীর মোঃ ইউসুফ আলী মহাজন। ১৯৬৭ খ্রি. তিনি এককালীন ৫০,০০০/- টাকা দান করলে তার নামে রহনপুর ইউসুফ আলী কলেজ নামকরণ করা হয়। পরবর্তীতে কলেজটি সরকারি কলেজে রূপান্তর হলে নাম হয় রহনপুর  ইউসুফ আলী সরকারি  কলেজ।

## অবস্থান
গোমস্তাপুর উপজেলার প্রাণকেন্দ্র রহনপুর থেকে ১ কি.মি. দূরত্বে এবং প্রধান সড়কের পার্শ্বে প্রায় ২৩ বিঘা জমির উপরে প্রাকৃতিক ও মনোরম পরিবেশে কলেজটির অবস্থান।

## ভবনসমূহ
শহীদ এ.এইচ.এম কামরুজ্জামান একাডেমিক ভবন, কাজী জালালউদ্দিন বিজ্ঞান ভবন, আফতাব উদ্দিন কলা ভবন, দুইটি অনার্স ভবন, শিক্ষা দানের জন্য প্রয়োজনী শ্রেনী কক্ষ সহ ৫টি একাডেমিক ভবন, 10টি বিজ্ঞান গবেষণাগার, একটি কেন্দ্রীয় লাইব্রেরী ৫টি অনার্স সেমিনার লাইব্রেরী, শিক্ষক বিনোদন কক্ষ, ছাত্র/ ছাত্রীর জন্য পৃথক বিনোদন কক্ষ, একটি ছাত্রাবাস, সুবিশাল অডিটোরিয়াম, কেন্দ্রীয় জামে মসজিদ, ২৩টি দোকান ঘর সহ মার্কেট ভবন, বিশাল খেলার মাঠ, প্রশাসনিক কাজের জন্য পৃথক অফিস কক্ষ সহ প্রয়োজনীয় সুযোগ সুবিধা সংবলিত অবকাঠামো রয়েছে।    teacher > 60                                                                                                                                                                                                                 


Rohanpur Yusuf Ali College 03.jpg|কাজী জালাল উদ্দীন বিজ্ঞান ভবন
Rohanpur Yusuf Ali College 04.jpg|উপাধ্যক্ষ আফতাব উদ্দীন কলা ভবন
Rohanpur Yusuf Ali College 05.jpg|রহনপুর ইউসুফ আলী কলেজ শহীদ মিনার
Rohanpur Yusuf Ali College 06.jpg|কাজী জালাল উদ্দীন বিজ্ঞান ভবন


## বর্তমান অনুষদ ও বিভাগসমূহ
এ প্রতিষ্ঠানে বর্তমানে উচ্চ মাধ্যমিক পর্যায়ে ২৩ টি, ডিগ্রি পাশ কোর্সে ১৮টি ও অনার্স কোর্সে ৫টি বিষয় (Bangla ,managment, political science ,sociial work , ihc) চালু রয়েছে। বর্তমানে কলেজটিতে অধ্যায়নরত ছাত্র-ছাত্রীর সংখ্যা প্রায় 5 হাজার। বরতমান বিভাগও বিভাগীয় প্রধানঃ

বাংলা  রেজাউল করিম সহকারী অধ্যাপক 

ইংরেজি : মুঃ আজহারউল কবির ক্যাডার প্রভাষক

সমাজকর্ম : মু: হাসান আলি প্রভাষক

রাষ্ট্রবিজ্ঞান : জিন্নুর রহমান 

ইসলামের ইতিহাস সংস্কৃতি : গুলশান আরা বেগম রেবা প্রভাষক

ইতিহাস : সাম মহাম্মদ সামাদ প্রভাষক

ভূগোল ও পরিবেশ : মাসুদ রানা প্রভাষক

মনোবিজ্ঞান : মো ঃ আব্দুল্লাহ সহকারী অধ্যাপক 

পদার্থবিজ্ঞান :মোঃ সাদেকুল ইসলাম সহকারী অধ্যাপক  

রসায়ন : কাজী সোহেল আনোয়ার সহকারী অধ্যাপক  

পরিসংখ্যান : আল মাহমুদ মেহেদুল ইসলাম সহকারী অধ্যাপক  

## তথ্যসূত্র

বিষয়শ্রেণী:রহনপুর
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৬৭-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:চাঁপাইনবাবগঞ্জ জেলার মহাবিদ্যালয়
কলকাতা উচ্চ আদালত

ডান|থাম্ব|250px|কলকাতা হাইকোর্টের পুরনো চিত্র
**কলকাতা উচ্চ আদালত** বা **কলকাতা হাইকোর্ট** (ইংরেজি: Calcutta High Court) ভারতের প্রাচীনতম হাইকোর্ট। ১৮৬১ সালের হাইকোর্ট আইন বলে ১৮৬২ সালের ১ জুলাই কলকাতা হাইকোর্ট স্থাপিত হয়। সেই সময় এই হাইকোর্টের নাম ছিল *হাই কোর্ট অফ জুডিকেচার অ্যাট [[ফোর্ট উইলিয়াম, কলকাতা|ফোর্ট উইলিয়াম]]*। বর্তমানে সমগ্র পশ্চিমবঙ্গ রাজ্য ও কেন্দ্রশাসিত অঞ্চল আন্দামান ও নিকোবর দ্বীপপুঞ্জ কলকাতা হাইকোর্টের অধিকারক্ষেত্রের অন্তর্গত। আন্দামান ও নিকোবরের রাজধানী পোর্ট ব্লেয়ারে কলকাতা হাইকোর্টের একটি সার্কিট বেঞ্চ আছে। কলকাতা শহরের সাম্মানিক নাগরিক শেরিফের ঐতিহ্যবাহী দপ্তরটি এই আদালতের ভেতরে অবস্থিত।

## স্থাপত্যশৈলী
হাইকোর্ট ভবনটি ইউরোপীয় গঠনশৈলীর গথিক স্থাপত্যবিশিষ্ট বেলজিয়ামের ইপ্রেস ক্লথ হলের আদলে নির্মিত। উল্লেখ্য, প্রথম বিশ্বযুদ্ধে ক্লথ হল ক্ষতিগ্রস্ত হলে সেটি পুনর্নির্মাণের জন্য ওই শহরের মেয়র কলকাতা থেকে এক সেট প্ল্যান চেয়ে পাঠিয়েছিলেন। ১৮৬৪ সালের মার্চ মাসে ভবনটির ভিত্তিপ্রস্তর স্থাপিত হয়। নির্মাণকার্য শেষ হতে সময় লেগেছিল আট বছর। এই ভবনে একটি ১৮০ ফুট উঁচু টাওয়ার আছে। হাইকোর্ট ভবনের নকশাটি বেশ জটিল। এই প্রসঙ্গে রথীন মিত্র লিখেছেন:

একটা চতুষ্কোণীর চারধারে অবস্থিত একটি আয়তাকার স্থাপত্য। ভেতরে অনেকগুলি বিচার কক্ষ, অন্যান্য ঘর। ছাদের সঙ্গে লোহার একটি সুন্দর গম্বুজ আছে, যা ভেতরের গরম হাওয়া টেনে বের করে নিয়ে বাহিরে পাঠিয়ে দিতে পারে। বাড়ির ভেতরের বাতাস হয়ে যায় নির্মল ঠান্ডা। চারিদিকে সুন্দর বাগান, ফোয়ারা।

পরবর্তী পর্যায়ে স্থান সঙ্কুলান না হওয়ায় ১৯১০ খ্রিস্টাব্দে উত্তর দিকে নতুন করে এর সংলগ্ন আরও একটি ভবন নির্মাণ করা হয় এবং পরবর্তী ১৯৭০ খ্রিস্টাব্দে দক্ষিণ দিকে হাইকোর্ট ভবনের বর্তমান স্থাপত্যের সঙ্গে সমতা রেখে আর একটি নতুন ভবন নির্মাণ করা হয়েছে। চতুর্ভুজাকার এই হাইকোর্ট ভবন দৈর্ঘ্যে ৪২০ ফুট এবং প্রস্থে ৩০০ ফুট।

## বিচারপতিগণ
১৮৬২ সালে স্যার বার্নেস পিকক কলকাতা হাইকোর্টের প্রথম প্রধান বিচারপতি নিযুক্ত হন। হাইকোর্টের প্রথম ভারতীয় বিচারক ছিলেন শম্ভুনাথ পণ্ডিত। হাইকোর্টের প্রথম ভারতীয় প্রধান বিচারপতি ছিলেন রমেশ চন্দ্র মিত্র এবং প্রথম পূর্ণ মেয়াদের ভারতীয় প্রধান বিচারপতি ছিলেন ফণিভূষণ চক্রবর্তী। হাইকোর্টের দীর্ঘতম মেয়াদের প্রধান বিচারপতি ছিলেন শংকরপ্রসাদ মিত্র। কলকাতা হাইকোর্টের বর্তমান প্রধান বিচারপতি প্রকাশ শ্রীবাস্তব।

## প্রধান বিচারপতি্গণের তালিকা

## পাদটীকা

## তথ্যসূত্র
* Jurisdiction and Seats of Indian High Courts
* Judge strength in High Courts increased

## বহিঃসংযোগ

* Calcutta High Court official website


বিষয়শ্রেণী:কলকাতার দর্শনীয় স্থান
বিষয়শ্রেণী:কলকাতার ভবন ও স্থাপনা
বিষয়শ্রেণী:ভারতের উচ্চ আদালত
বিষয়শ্রেণী:১৮৬২-এ ভারতে প্রতিষ্ঠিত
বিষয়শ্রেণী:কলকাতা ভিত্তিক সংগঠন
বিষয়শ্রেণী:ভারতের আইনি ইতিহাস
বিষয়শ্রেণী:ভারতের বিচার বিভাগ
মেরিও মিউটিস

right|thumb|250x250px
**মেরিও মিউটিস** (জন্ম ১৯৪৭) হলো চিলির প্রগতিশীল রক্-লোক ব্যান্ড লস জায়ভাস-এর গুরুগম্ভীর গীতবাদ্যকর।

## নমুনা

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পুরুষ বেস গিটারবাদক
হৃদয়ে মাটি ও মানুষ

thumb|নাটোরের খোলাবাড়িয়ায় ''হৃদয়ে মাটি ও মানুষ''
**হৃদয়ে মাটি ও মানুষ** হল বাংলাদেশের বেসরকারি টেলিভিশন চ্যানেল আইয়ে সম্প্রচারিত শাইখ সিরাজ প্রযোজিত, উপস্থাপিত ও পরিচালিত একটি কৃষিবিষয়ক টিভি ধারাবাহিক অনুষ্ঠান, যা ২০০৪ সালের একুশে ফেব্রুয়ারি থেকে প্রতি শনিবার রাত ৯টা ৫০মিনিটে সাপ্তাহিক সম্প্রচার শুরু করে। এটি বাংলাদেশের বেসরকারি টেলিভিশন অনুষ্ঠানসমূহের মধ্যে অন্যতম জনপ্রিয় অনুষ্ঠান একটি যা বাংলাদেশের গ্রামীণ কৃষিব্যবস্থা ও কৃষক জীবনকে তুলে ধরেছে। দেশের পাশাপাশি দেশের বাইরে থেকেও অনুষ্ঠানটি বিভিন্ন কৃষিবিষয়ক তথ্য সংগ্রহ করে সম্প্রচার করে। ২০১৫ সালের একুশে ফেব্রুয়ারি অনুষ্ঠানটি ১২ বছরে পদার্পণ করে।

## উপঅনুষ্ঠান

### কৃষকের ঈদ আনন্দ
শাইখ সিরাজ কর্তৃক উপস্থাপিত ঈদের পরের দিন বিকেলে কৃষকদের খেলার অনুষ্ঠান কৃষকের ঈদ আনন্দ। ঈদে গ্রামীণ জনপদে এটি অন্যতম প্রতিক্ষিত অনুষ্ঠান।

## আরও দেখুন
*ডিডি কিষাণ

## তথ্যসূত্র

বিষয়শ্রেণী:বাংলাদেশী টেলিভিশন ধারাবাহিক
বিষয়শ্রেণী:চ্যানেল আইয়ের মৌলিক অনুষ্ঠান
বিষয়শ্রেণী:বাংলাদেশে টেলিভিশন
বিষয়শ্রেণী:বাংলাদেশী টেলিভিশন অনুষ্ঠান
ট্রাকোমা

**ট্রাকোমা**, **গ্রানুলার কনজাংকটিভাইটিস**, **ইজিপসিয়ান ওপথামিয়া**, এবং **ব্লাইন্ডিং ট্রাকোমা** হিসাবেও পরিচিত, যা ব্যাকটেরিয়া *[[ক্লেমেডিয়া ট্রাকোমেটিস]]* দ্বারা সৃষ্ট একটি সংক্রামক রোগ। এর সংক্রমণে নেত্রপল্লবের ভিতরের পৃষ্ঠ অমসৃণ হয়। এই অমসৃণতা চোখে ব্যথা, চোখের বর্হিপৃষ্ঠে অথবা কর্ণিয়ায় ভাঙ্গন সৃষ্টি করতে পারে এবং অন্ধত্বের কারণ হতে পারে।

## কারণ
যে ব্যাকটেরিয়ার কারণে এই রোগ সৃষ্টি হয় তা আক্রান্ত ব্যক্তির চোখ অথবা নাক হতে প্রত্যক্ষ অথবা পরোক্ষ সংস্পর্শে ছড়াতে পারে। পরোক্ষ সংস্পর্শের মধ্যে আছে পোশাক অথবা মাছি যা আক্রান্ত ব্যক্তির চোখ অথবা নাকের সংস্পর্শে আসে। নেত্রপল্লবে গুরুতর ক্ষত তৈরি হয়ে চোখের পাঁপড়ি চোখে ঘষা লাগতে শুরু করার পূর্বে অনেক সংক্রমণ ছড়িয়ে পড়তে সাধারণত বেশ কয়েক বছর সময় লাগতে পারে। শিশুরা সাধারণ বয়স্কদের চেয়ে বেশি এই রোগ ছড়ায়। নিম্নমানের পয়নিষ্কাশন, জনাকীর্ণ আবাস্থল, অপর্যাপ্ত বিশুদ্ধ পানি এবং শৌচাগারও এই রোগ ছড়ায়।

## প্রতিরোধ এবং চিকিৎসা
বিশুদ্ধ পানির প্রাপ্যতা বৃদ্ধি এবং অ্যান্টিবায়োটিক দ্বারা চিকিৎসা করে আক্রান্ত মানুষের সংখ্যা কমিয়ে এই রোগ প্রতিরোধ করা যায়। এর মধ্যে আছে, একসাথে সকলকে, যে সকল গ্রুপের মধ্যে এই রোগের সম্ভাবনা বেশি তাদের চিকিৎসা করে। কেবল ধৌতকরণ এই রোগ প্রতিরোধে যথেষ্ট নয় কিন্তু অন্যান্য পদক্ষেপের সাথে কার্যকরী হতে পারে। চিকিৎসা পদ্ধতিগুলোর মধ্যে আছে মুখে সেবনযোগ্য অ্যাজিথ্রোমাইসিন অথবা ত্বকে ব্যবহার্য টেট্রাসাইক্লিন। মুখে কেবল একবার সেবনের সুবিধা থাকায় অ্যাজিথ্রোমাইসিন অধিকতর পছন্দনীয়। নেত্রপল্লবে ক্ষত তৈরি হবার পর চোখের পাতার অবস্থান ঠিক করতে এবং অন্ধত্ব রোধে অস্ত্রোপচারের প্রয়োজন হতে পারে।

## মহামারি সংক্রান্ত বিদ্যা
বিশ্বজুড়ে, প্রায় ৮০ মিলিয়ন মানুষের সক্রিয় সংক্রমণ আছে। অনেক এলাকায় ৬০-৯০% শিশুদের মধ্যে এই রোগের সংক্রমণ থাকতে পারে এবং পুরুষদের চেয়ে মহিলাদের এই রোগের সংক্রমণ বেশি কারণ তারা শিশুদের সংস্পর্শে বেশি আসে। এই রোগ ২.২ মিলিয়ন মানুষের কম দৃষ্টিশক্তির কারণ যাদের ১.২ মিলিয়ন সম্পূর্ণ অন্ধ হয়ে যায়। এই রোগটি সাধারণত আফ্রিকার ৫৩টি দেশ, এশিয়া এবং মধ্য এবং দক্ষিণ আমেরিকায় ২৩০ মিলিয়ন মানুষকে ঝুঁকিতে রাখে। এটি বছরে ৮ বিলিয়ন মার্কিন ডলারের ক্ষতি সাধন করে। এটি অবহেলিত গ্রীষ্মমণ্ডলীয় রোগ নামে পরিচিত গোত্রের অন্তর্ভুক্ত।

## তথ্যসূত্র

বিষয়শ্রেণী:অন্ধত্ব
বিষয়শ্রেণী:অবহেলিত গ্রীষ্মমণ্ডলীয় রোগ
বিষয়শ্রেণী:গ্রীষ্মমণ্ডলীয় রোগ
রহনপুর

**রহনপুর** প্রাচীন পুন্ড্রবর্ধণ রাজ্যের জনপদে অবস্থিত এবং বর্তমানে চাঁপাইনবাবগঞ্জ জেলার গোমস্তাপুর উপজেলায় অবস্থিত বিখ্যাত বাণিজ্য কেন্দ্র। কোন কোন ইতিহাস অনুসন্ধানী রহনপুরে প্রাক মুসলিম যুগের উন্নত নগরীর অবস্থানের উল্লেখ করেছেন। ১৯৪৭ সালে দেশ বিভাগের পূর্বে এটি তৎকালীন বৃহত্তর মালদহ জেলার অর্ন্তভূক্ত ছিল।পুনর্ভবা- মহানন্দা নদীর তীরে অবস্থিত রহনপুর পাকিস্তান আমলে নবাবগঞ্জ মহকুমার অধীনে আসে। বাংলাদেশ স্বাধীন হবার পর এবং ১৯৮৩ সালে উপজেলা ব্যবস্থা প্রবর্তিত হলে গোমস্তাপুর থানা উপজেলায় উন্নীত হয় এবং উপজেলার সার্বিক কর্মকাণ্ডের কেন্দ্রস্থল হিসেবে রহনপুরে উপজেলা পরিষদের প্রশাসনিক অফিস আদালত স্থাপিত হয়।

## ইতিহাস

## প্রাচীন নিদর্শনাদি ও প্রত্নসম্পদ
* নওদা বুরুজ
* রহনপুর অষ্টভূজি ইমারত
* এক গম্বুজ বিশিষ্ট পর্যবেক্ষণ কেন্দ্র
* রহনপুর শহীদ মুক্তিযোদ্ধাদের গণকবর

## মুক্তিযুদ্ধ
[thumb|[রহনপুর শহীদ মুক্তিযোদ্ধাদের গণকবর এর স্মৃতিস্তম্ভ]]
১৯৭১ সালে মহান মুক্তিযুদ্ধ চলাকালীন রহনপুর ৭ নং সেক্টরের অধীনে ছিল। পাক সেনারা রহনপুর এ. বি. সরকারি উচ্চ বিদ্যালয়ে গড়ে তোলে সেনা ক্যাম্প। লেফটেন্যান্ট রফিকের নেতৃত্বে অত্র এলাকার মুক্তিযোদ্ধারা যুদ্ধ করেন এবং ১১ ডিসেম্বর ১৯৭১ সালে ৩০ থেকে ৩৫ জন এর ‍মুক্তিযোদ্ধা দল লেফটেন্যান্ট রফিকের নেতৃত্বে পাক সেনাদের কে বিতাড়িত করতে সক্ষম হন। সেই থেকে গোমস্তাপুর উপজেলা মুক্তিযোদ্ধা কমান্ডের উদ্যোগে প্রতিবছর ১১ ডিসেম্বর দিনটিকে রহনপুর মুক্ত দিবস হিসেবে পালন করা হয়।

## প্রশাসন
thumb|রহনপুর পৌরসভার মহল্লা জিওকোড ম্যাপ

### পৌরসভা প্রতিষ্ঠা
১৯৯৫ ইং সালের ১ জানুয়ারি রহনপুর পৌরসভা প্রতিষ্ঠিত হয়। গোমস্তাপুর ও রহনপুর ইউনিয়ন এর  কিছু অংশ নিয়ে রহনপুর পৌরসভা গঠিত হয় এবং বাকি অংশ গোমস্তাপুর ও রহনপুর ইউনিয়ন পরিষদ এর অধিনে থেকে যায়। রহনপুর ইউনিয়নের মোট আয়তন ৩৩.৬৭ (বর্গ কিঃ মিঃ)। লোকসংখ্যা – ২৪,৬৩৮ জন (২০১১ সালের আদম শুমারি অনুযায়ী) এর মধ্যে পুরুষ ১২,০১৮ জন এবং মহিলা ১২,৬২০ জন। রহনপুর ইউনিয়ন এর শিক্ষার হার ৬৫%।

মোট চারটি মৌজা রহনপুর, প্রসাদপুর, হুজরাপুর, খয়রাবাদ নিয়ে গঠিত রহনপুর পৌরসভা ১৯৯৫ইং সালের পূর্বে রহনপুর ও গোমস্তাপুর ইউনিয়নের অর্ন্তভূক্ত ছিল। বর্তমানে রহনপুর পৌরসভা “ক” শ্রেণীর।

## তথ্যসূত্র

বিষয়শ্রেণী:প্রাচীন বাংলার জনপদ
বিষয়শ্রেণী:চাঁপাইনবাবগঞ্জ জেলা
বিষয়শ্রেণী:রহনপুর
বিষয়শ্রেণী:চাঁপাইনবাবগঞ্জ জেলার জনবহুল স্থান
বিষয়শ্রেণী:রাজশাহী বিভাগের জনবহুল স্থান
রহনপুর পৌরসভা

**রহনপুর পৌরসভা** প্রাচীন পুন্ড্রবর্ধন রাজ্যের জনপদে অবস্থিত একটি স্থানীয় সরকার সংস্থা। রহনপুর পৌরসভা ১৯৪৭ সালে দেশ বিভাগের পূর্বে তৎকালীন বৃহত্তর মালদহ জেলার অর্ন্তভূক্ত ছিল। পূর্ণভবা- মহানন্দা নদীর তীরে অবস্থিত রহনপুর পাকিস্তান আমলে নবাবগঞ্জ মহকুমার অধীনে আসে। বাংলাদেশ স্বাধীন হবার পর এবং ১৯৮৩ সালে উপজেলা ব্যবস্থা প্রবর্তিত হলে গোমস্তাপুর থানা উপজেলায় উন্নীত হয় এবং উপজেলার সার্বিক কর্মকাণ্ডের কেন্দ্রস্থল হিসেবে রহনপুরে উপজেলা পরিষদের প্রশাসনিক অফিস আদালত স্থাপিত হয়।

## ইতিহাস
১৯৯৫ ইং সালের ১ জানুয়ারি রহনপুর পৌরসভা প্রতিষ্ঠিত হয়। রহনপুর পৌরসভা ১৯৯৫ইং সালের পূর্বে রহনপুর ও গোমস্তাপুর ইউনিয়নের অর্ন্তভূক্ত ছিল। বর্তমানে রহনপুর পৌরসভা “ক” শ্রেণীর।

## প্রশাসনিক ব্যবস্থা
thumb|রহনপুর পৌরসভার মহল্লা জিওকোড ম্যাপ

রহনপুর পৌরসভা মোট চারটি মৌজা নিয়ে গঠিত।
# রহনপুর
# প্রসাদপুর
# হুজরাপুর
# খয়রাবাদ

## উল্লেখযোগ্য ব্যক্তি

## তথ্যসূত্র

বিষয়শ্রেণী:রহনপুর
বিষয়শ্রেণী:১৯৯৫-এ বাংলাদেশে প্রতিষ্ঠিত
বিষয়শ্রেণী:চাঁপাইনবাবগঞ্জ জেলার পৌরসভা
রহনপুর ইউনিয়ন

**রহনপুর ইউনিয়ন** গোমস্তাপুর উপজেলার একটি প্রশাসনিক এলাকা।

## ইতিহাস
১৯৯৫ ইং সালের ১ জানুয়ারি গোমস্তাপুর ও রহনপুর ইউনিয়ন এর  কিছু অংশ নিয়ে রহনপুর পৌরসভা গঠিত হয় এবং বাকি অংশ গোমস্তাপুর ও রহনপুর ইউনিয়ন পরিষদ এর অধিনে থেকে যায়। রহনপুর ইউনিয়নের মোট আয়তন ৩৩.৬৭ (বর্গ কিঃ মিঃ)। লোকসংখ্যা – ২৪,৬৩৮ জন (২০১১ সালের আদম শুমারি অনুযায়ী) এর মধ্যে পুরুষ ১২,০১৮ জন এবং মহিলা ১২,৬২০ জন। রহনপুর ইউনিয়ন এর শিক্ষার হার ৬৫%।

## শিক্ষা
রহনপুর ইউনিয়ন এর শিক্ষার হার ৬৫%। এখানে সরকারী প্রাথমিক বিদ্যালয় ১০টি, উচ্চ বিদ্যালয়ঃ ২টি এবং মাদ্রাসা- ৪টি।

## প্রশাসনিক ব্যবস্থা
রহনপুর ইউনিয়নের বর্তমান চেয়ারম্যান মোঃ মনিরুজ্জামান সোহরাব।
এখানে ৯ টি ওয়ার্ড রয়েছে যেগুলোর প্রত্যেকটির জন্য নির্বাচিত ১ জন ইউপি সদস্য দ্বারা সকল কাজ সম্পাদন করা হয়।

## দর্শনীয় স্থান
* পুনর্ভবা নদীর মোহনা। 

## তথ্যসূত্র

বিষয়শ্রেণী:গোমস্তাপুর উপজেলার ইউনিয়ন
বিষয়শ্রেণী:রহনপুর
অধরা কণা

থাম্ব
**অধরা কণা** একটি বৈজ্ঞানিক ধারণা। এর অস্তিত্ব খুঁজে পেয়েছেন বাঙালী বিজ্ঞানী এম জাহিদ হাসান এর নেতৃত্বে থাকা একদল বিজ্ঞানী ।  ভাইল ফার্মিয়ন হলো ফার্মিয়নের একটি উপদল। ১৯২৯ সালে হারম্যান ভাইল এই কণার অস্তিত্বের কথা প্রথম জানিয়েছিলেন, যা ভরবিহীন। মোট তিন ধরনের ফার্মিয়নের মধ্যে ডিরাক ও মায়োরানা নামের বাকি দুই উপদলের ফার্মিয়ন বেশ আগেই আবিষ্কৃত হয়েছে।

## আবিষ্কারের ইতিহাস
নিউট্রিনোর ভর আবিষ্কারের পর থেকেই বিজ্ঞানীরা ভাইল ফার্মিয়নের খোঁজে লেগে গেলেন। অবশেষে ২০১৫ সালের মাঝামাঝিতে প্রিন্সটন বিশ্ববিদ্যালয়ের বাংলাদেশী অধ্যাপক জাহিদ হাসানের নেতৃত্বে একদল বিজ্ঞানী কণাটি খুজে পায়। কণাটি পাওয়া যায় ক্রিস্টাল বা যৌগিক কেলাসের মধ্যে এবং এটি একটি সেমি-মেটাল ক্রিস্টাল।এর নাম দেওয়া হয়েছে ট্যন্টেলাম আর্সেনাইড। এবং ক্রিস্টালটি তৈরি বিভিন্ন মৌলিক পদার্থ তথা বিসমাথ, থ্যালিয়াম, সালফার ও সেলেনিয়ামের সংমিশ্রণে, সেটি এমনিতে অন্তরক। কিন্তু এটির উপরিতলে ক্ষুদ্রাতিক্ষুদ্র কণার জগতে ইলেকট্রন খুবই কম বাধার মধ্যে ছোটাছুটি করতে পারে। ফলে এটি হয়ে উঠেছে অতি-পরিবাহী।আর ভাইল ফার্মিয়ন শুধু এই কেলাস বা ক্রিস্টালের মধ্যেই পাওা সম্ভব। কারণ ধারণা করা হয় পৃথিবীর শুরুর দিকে সব কণাই ভরবিহীন ছিলো।কিন্তু পরবর্তীকালে তা হিগস কণা থেকে ভর নিয়ে ভরযুক্ত হয়ে যায়। কাজেই বলা যায় এই কণা প্রকৃতিতে পাওয়া সম্ভব না। কিন্তু ক্রিস্টালে সেই অবস্থা তৈরি করা সম্ভব । কারণ ক্রিস্টালের ইলেক্ট্রনের তরঙ্গ অনেকটা সেই সময় বা সেই অবস্থার মত যখন ভাইল ফার্মিয়নের অস্তিত্ব ছিলো। ফলে ক্রিস্টালে এই কণা উৎপন্ন হয়। আর এখান থেকেই পাওয়া যায় ভাইল ফার্মিয়ন বা ভরবিহীন কণা । বিজ্ঞানীদের আবিষ্কৃত নতুন এই বস্তু-দশার (state of the matter) নাম দেওয়া হয়েছে ‘টপলোজিক্যাল ইনসুলেটর’ বা ‘স্থানিক অন্তরক’।

## ব্যবহার
ভাইল ফার্মিয়ন বিভিন্ন ডিভাইস তৈরিতে ব্যবহার করা যাবে। যেহেতু এটির ভর নেই তাই এটি অন্যান্য ইলেক্ট্রনের চেয়ে ১০০০ গুন বেশি চার্জ পরিবহন করতে পারে। আর গ্রাফিনে এর বেগ আরও বাড়ানো সম্ভব। কিন্তু এটি দিয়ে গ্রাফিন তৈরি অনেকটাই কঠিন। ভাইল ফার্মিয়ন দ্বারা তৈরি ডিভাইস হবে অনেক দ্রুত এবং সহজে গরম হবে না। ফলে নতুন ধরনের কোয়ান্টাম কম্পিউটিং হতে পারে বলে গবেষকরা জানিয়েছেন। 

## তথ্যসূত্র

বিষয়শ্রেণী:অতিতরলতা
বিষয়শ্রেণী:বৈজ্ঞানিক তত্ত্ব
বিষয়শ্রেণী:ঘনীভূত পদার্থের পদার্থবিজ্ঞান
কেরোসিন

**কেরোসিন** বা **ল্যাম্প অয়েল** হল একধরনের দাহ্য হাইড্রোকার্বন গোত্রের তরল, যা শিল্পক্ষেত্র এবং গৃহস্থালীতে জ্বালানি হিসেবে বহুলব্যবহৃত। এই নামটি গ্রীক:κηρός (keros) থেকে উদ্ভূত, যার অর্থ মোম। সাধারণ ট্রেডমার্ক হিসাবে প্রচলিত হবার আগে আব্রাহাম গেনসার নামে একজন ব্যক্তি ১৮৫৪ সালে এই নামটি ট্রেডমার্ক হিসাবে রেজিষ্ট্রী করেন। এর দহন তাপ ৩০০-৩৫০ ডিগ্রি সেলসিয়াস। কেরোসিন প্রকৃত পক্ষে বর্ণহীণ, কিন্তু এরোমেটিক্সের উপস্থিতির জন্য এর বর্ণ পাওয়া যায়। কেরোসিন যেহেতু তরল হাইড্রোকার্বন,সুতরাং এটি তড়িৎ পরিবহন করতে পারে না। এজন্য একে তড়িৎ অবিশ্লেষ্য পদার্থ বলে।

কেরোসিন ব্যাপকভাবে বিমানের জেট ইঞ্জিন (জেট ফুয়েল) এবং সেইসাথে কিছু রকেট ইঞ্জিনে আরপি-১ নামক অত্যন্ত পরিমার্জিত আকারে ব্যবহৃত হয়। এটি সাধারণত রান্না এবং আলো জ্বালানী হিসাবে এবং পোয়ের মতো আগুনের খেলনাগুলিতে ব্যবহৃত হয়। এশিয়ার কিছু অংশে, কেরোসিন কখনও কখনও ছোট আউটবোর্ড মোটর বা এমনকি মোটরসাইকেলের জ্বালানী হিসাবে ব্যবহৃত হয়। ২০২৩ সালের জুলাই পর্যন্ত সমস্ত উদ্দেশ্যে বিশ্বের মোট কেরোসিন ব্যবহার প্রতিদিন প্রায় ৫,৫০০,০০০ ব্যারেলের সমান।

## তথ্যসূত্র

বিষয়শ্রেণী:জ্বালানি
বিষয়শ্রেণী:পিচ্ছিলকারক
বিষয়শ্রেণী:অ্যালকেন
বিষয়শ্রেণী:মার্কিন উদ্ভাবন
বিষয়শ্রেণী:কানাডীয় উদ্ভাবন
বিষয়শ্রেণী:চীনা উদ্ভাবন
বিষয়শ্রেণী:তরল জ্বালানি
বিষয়শ্রেণী:ইরানি উদ্ভাবন
বিষয়শ্রেণী:পেট্রোলিয়াম পণ্য
বিষয়শ্রেণী:পোলীয় উদ্ভাবন
বিষয়শ্রেণী:স্কটল্যান্ডীয় উদ্ভাবন
বেবী ওয়ান মোর টাইম

**(হিট মি) বেবী ওয়ান মোর টাইম** ব্রিটনি স্পিয়ার্স এর  ১৯৯৮ সালের **"...[[:en:...Baby One More Time (song)|বেবী ওয়ান মোর টাইম"]]** গানের একটি লাইন। শব্দগুলো নিম্নোল্লিখিত বিভিন্ন অংশের প্রতি নির্দেশ করা যেতে পারে যেগুলো গানটি থেকে নেয়া হয়েছে :
* *...*বেবী ওয়ান মোর টাইম(এ্যালবাম), ১৯৯৯ সালে ব্রিটনি স্পিয়ার্স এর অভিষেক এ্যালবাম
* ...বেবী ওয়ান মোর টাইম ট্যুর, a ১৯৯৯ সালে ব্রিটনি স্পিয়ার্স এর উত্তর আমেরিকা ট্যুর
* হিট মি, বেবী ওয়ান মোর টাইম (টিভি সিরিজ), ২০০৫ সালে একটি টেলিভিশন বিনোদন মূলক অনুষ্ঠান

বিষয়শ্রেণী:দ্ব্যর্থতা নিরসন পাতা
ফ্লেং চাৎ তাই

থাইল্যান্ডের জাতীয় সঙ্গীত **ফ্লেং চাত্‍ তাই** গৃহীত হয় ডিসেম্বর ১০,১৯৩৯ সালে।এর কথাগুলো এক রাশিয়ান সঙ্গীতজ্ঞ ফ্রাঁ চেন্দুরিয়াঁ এবং শব্দগুলো লুয়াং সারানুপ্রফাঁ দ্বারা চয়নকৃত হয়েছে।ফ্লেং চাত্‍ (থাই:เพลงชาติ) অর্থ জাতীয় সঙ্গীত যা জাতীয় সঙ্গীতের সাধারণ নাম।ফ্লেং চাত্‍ থাই (থাই:เพลงชาติไทย) অর্থ থাইল্যান্ডের জাতীয় সঙ্গীত
## পটভূমি
## গানের কথা
### থাই ভাষায় এবং উচ্চারণ
### বাংলা অনুবাদ
## আরও দেখুন
## তথ্যসূত্র

## বহিঃসংযোগ

প্রবেশদ্বার:থাইল্যান্ড
প্রবেশদ্বার:এশিয়া

বিষয়শ্রেণী:থাইল্যান্ড
বিষয়শ্রেণী:জাতীয় সঙ্গীত
বিষয়শ্রেণী:বিভিন্ন দেশের জাতীয় সঙ্গীতসমূহ
চট্টগ্রাম বিজ্ঞান কলেজ

**চট্টগ্রাম বিজ্ঞান কলেজ** ২০০৮ সালে প্রতিষ্ঠিত চট্টগ্রামের একটি বেসরকারি উচ্চ মাধ্যমিক শিক্ষাপ্রতিষ্ঠান। কলেজটি বর্তমানে চট্টগ্রামের বাকলিয়া এক্সেস রোডের শান্তিনগর বাজার সংলগ্ন নিজস্ব স্থায়ী ক্যাম্পাসে কার্যক্রম পরিচালনা করছে।

শুধুমাত্র বিজ্ঞান বিভাগের শিক্ষার্থীরা কলেজটিতে পড়াশুনা করতে পারে। ২০১৪ সালের এসএসসি পরীক্ষায় চট্টগ্রাম শিক্ষা বোর্ডে কলেজটি ১৮তম স্থানে ছিল। সেই সূত্র মতে, কলেজটি চট্টগ্রাম শিক্ষা বোর্ডে ১৮তম এবং ননএমপিও ভূক্ত কলেজের তালিকায় ১ম স্থানে রয়েছে।

## ইতিহাস
চট্টগ্রাম বিজ্ঞান কলেজ ২০০৮ সালে প্রতিষ্ঠিত হয়।  কলেজটির কার্যক্রম চকবাজারের মতি টাওয়ার এবং তার পূর্বে দেব পাহাড়ে পরিচালিত হতো। চট্টগ্রাম বিজ্ঞান কলেজ বর্তমানে নিজস্ব ক্যাম্পাসে স্থানান্তরিত হয়ে কার্যক্রম পরিচালনা করছে।  কলেজটির স্থায়ী ক্যাম্পাস চট্টগ্রামের বাকলিয়া থানার অন্তর্গত এক্সেস রোডের পাশে শান্তিনগর বাজার সংলগ্ন জানে আলম দোভাষ সড়কে অবস্থিত। 

## অবকাঠামো
কলেজটি একটি বহুতল বিশিষ্ট নিজস্ব স্থায়ী ক্যাম্পাসে তাদের একাডেমিক কার্যক্রম পরিচালনা করে।

## সহ-শিক্ষা কার্যক্রম
## আরও দেখুন
## তথ্যসূত্র

বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৮-এ বাংলাদেশে প্রতিষ্ঠিত
নবীগঞ্জ পৌরসভা

thumb|নবীগঞ্জ পৌরসভার মহল্লা জিওকোড ম্যাপ

**নবীগঞ্জ পৌরসভা** বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা।

## অবস্থান ও আয়তন
নবীগঞ্জ পৌরসভাটি সিলেট বিভাগের হবিগঞ্জ জেলার নবীগঞ্জ উপজেলা সদরে অবস্থিত। মানচিত্রে এর অবস্থান উত্তর অক্ষাংশ ২৪‘-৩৩“ থেকে ২৪‘-৩৪“ পূর্ব দ্রাঘিমাংশ ৯১-৩০‘ থেকে ৯১-৩২‘। এর আয়তন ৯.০৭ বর্গ কিলোমিটার। 

## নির্বাচিত জন-প্রতিনিধি
বিগত ২০১৫ সালের ৩০ ডিসেম্বর তারিখে অনুষ্ঠিত পৌরসভা নির্বাচনে বিএনপি সমর্থিত প্রার্থী ছাবির আহমদ চৌধুরী মেয়র পদে নির্বাচিত হয়েছেন।

## জনসংখ্যা উপাত্ত
নবীগঞ্জ পৌরসভার মোট জনসংখ্যা ৩২,৫৮৬ জন। পুরুষ: ১৬,৮৫১ জন, নারী: ১৫,৭৩৫ জন।

## শিক্ষা ব্যবস্থা
### কলেজ
নবীগঞ্জ পৌরসভায় দুটি কলেজ
*নবীগঞ্জ সরকারি কলেজ
*উইমেন্স আইডিয়াল কলেজ (মহিলা কলেজ)

### উচ্চ বিদ্যালয়
নবীগঞ্জ পৌরসভায় ১টি সরকারি ৪টি এমপি ভুক্ত ২টি নন এমপি ভুক্ত উচ্ছ বিদ্যালয় রয়েছে।
*নবীগন্জ জেকে মডেল সরকারী উচ্চ বিদ্যালয়
*হিরা মিয়া বালিকা উচ্ছ বিদ্যালয়
*হোমল্যান্ড আইডিয়াল স্কুল
*নবীগঞ্জ মডেল উচ্চ বিদ্যালয়
*ম্যাপল হাই স্কুল
*আরমান উল্লা ইসলামী একাডেমী।
*কলেজ হাই স্কুল।
*নবীগঞ্জ পৌর আইডিয়াল স্কুল।

## যোগাযোগ
### যানবাহন
মিনিবাস,সিএনজি,টমটম,রিক্সা ইত্যাদি

### সড়ক
#নবীগঞ্জ-হবিগঞ্জ সড়ক
#নবীগঞ্জ-আউশকান্দি সড়ক
#নবীগঞ্জ-রুদ্রগ্রাম সড়ক
#নবীগঞ্জ-বানিয়াচং সড়ক
#নবীগঞ্জ-মার্কুলি সড়ক
#নবীগঞ্জ-মাদবপুর সড়ক

## উল্লেখযোগ্য ব্যক্তি
*অধ্যাপক তাফাজ্জুল ইসলাম চৌধুরী -রাজনিতীবিদ ও শিক্ষাবিদ।
*অনুদৈপায়ন ভট্টাচার্য - সাবেক অধ্যাপক (ঢাবি), শহিদ বুদ্ধিজীবী।

## দর্শনীয় ও বৈশিষ্ট্যপূর্ণ স্থান এবং স্থাপনা
#নবীগঞ্জ কেন্দ্রীয় শহিদ মিনার
#স্মৃতিসৌধ
#নবীগঞ্জ সরকারি কলেজ

## আরও দেখুন
* নবীগঞ্জ উপজেলা
* হবিগঞ্জ জেলা
* বাংলাদেশের পৌরসভাসমূহের তালিকা

## তথ্যসূত্র

## বহিঃসংযোগ
* নবীগঞ্জ পৌরসভা - জাতীয় তথ্য বাতায়ন।
* নবীগঞ্জ পৌরসভা - স্থানীয় সরকার প্রকৌশল অধিদপ্তর।

বিষয়শ্রেণী:নবীগঞ্জ উপজেলা
বিষয়শ্রেণী:হবিগঞ্জ জেলার পৌরসভা
স্টার ওয়ার্স

***স্টার ওয়ার্স*** (ইংরেজি: Star Wars) হলো আমেরিকার একটি এপিক মহাকাশ যাত্রার ওপর নির্মিত ফিল্ম ফ্র্যাঞ্চাইজি, যার নির্মাতা জর্জ লুকাস। এটির প্রেক্ষাপট দীর্ঘ সময় আগে দূর দূরান্তের একটি ছায়াপথে বসবাসকারী বিভিন্ন চরিত্রের ওপর কেন্দ্র করে নির্মিত।

স্টার ওয়ার্স সিরিজের প্রথম মুভি *স্টার ওয়ার্স IV (A New Hope)* মুক্তি পায় ২৫ মে, ১৯৭৭ সালে। মুক্তি দেয় *টুয়েন্টিন্থ সেঞ্চুরি ফক্স* স্টুডিও। মুক্তির সাথে সাথেই এটি জনপ্রিয়তার তুঙ্গে ওঠে এবং বিশ্বজুড়ে জনসংস্কৃতির অংশ হয়ে উঠে এবং বিভিন্ন জনপ্রিয় গণমাধ্যম, সমাজে বহুল প্রচলিত ভাষা ও লোকাচারে আধিপত্য বিস্তার করে। এরূপ সাফল্যের পথ ধরেই *স্টার ওয়ার্স V (The Empire Strikes Back)* (১৯৮০) এবং *স্টার ওয়ার্স VI* (Return of the Jedi) (১৯৮৩) নামের আরও দুটি সিক্যুয়েল মুক্তি পায় যা পূর্বের মতো সাফল্যের ধারা বজায় রাখে। স্টার ওয়ার্স IV , V এবং VI  - এই তিনটি ফিল্ম হচ্ছে মূল স্টার ওয়ার্স ট্রিলজি। এর পর আসে স্টার ওয়ার্স প্রিক্যুয়েল ট্রিলজি। ১৯৯৯ সাল থেকে ২০০৫ এই সময়কাল এ স্টার ওয়ার্স I (The Phantom Menace) (১৯৯৯), স্টার ওয়ার্স II (Attack of the Clones) (২০০২), এবং স্টার ওয়ার্স III (Revenge of the Sith) (2005) ছবি তিনটি মুক্তি পায়।

এরপর লুকাসফিল্ম ডিজনির অধিনে যাওয়ার পর স্টার ওয়ার্স ঃরিভেঞ্জ অফ দ্যা সিথ এর পরবর্তী সময়ের ঘটনাকে কেন্দ্র করে নিচের ফিল্মগুলো রিলিজ হয়
*স্টার ওয়ার্স  অরিজিনাল ট্রিলজি* ,স্টার ওয়ার্স প্রিক্যুয়েল ট্রিলজি  এবং স্টার ওয়ার্স (ক্যানন) ট্রিওলজি এর মোট ৯ ফিল্ম এর সবক’টি অস্কার পুরস্কারের জন্য বিভিন্ন বিভাগে মনোনিত হয় এবং বিভিন্ন বিভাগ জয়ীও হয়। অস্কারের সব থেকে সফল মুভি ফ্র্যাঞ্চাইজিগুলোর মধ্যে স্টার ওয়ার্স একটি

## স্টার ওয়ার্স ফিল্ম সমূহ

স্টার ওয়ার্স ফিল্ম সিরিজের প্রথম ৩ টি ফিল্ম এর প্রি-কুয়েল হিসেবে ২য় ৩ টি ফিল্ম রিলিজ হয়। এর পর শেষের ৩ টি ফিল্ম অরিজিনাল ট্রায়োলজির সিকুয়েল 

## তথ্যসূত্র

## বহিঃসংযোগ
https://www.starwars.com/films

বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:স্টার ওয়ার্স
বিষয়শ্রেণী:মারপিটধর্মী চলচ্চিত্র ফ্র্যাঞ্চাইজ
বিষয়শ্রেণী:মারপিটধর্মী চলচ্চিত্র ধারাবাহিক
বিষয়শ্রেণী:মার্কিন মহাকাব্যিক চলচ্চিত্র
বিষয়শ্রেণী:কল্পকাহিনীতে রাজনীতি
বিষয়শ্রেণী:সামরিক কল্পকাহিনী
বিষয়শ্রেণী:বিজ্ঞান অলীক কল্পকাহিনী
বিষয়শ্রেণী:বিজ্ঞান কল্পকাহিনীমূলক টেলিভিশন ধারাবাহিক
মিউটাঘূর্ণন

thumb|গ্লুকোজের মিউটাঘূর্ণন কৌশল
**মিউটাঘূর্ণন** শব্দটি দ্বারা আবর্তন বা ঘূর্ণন মানের পরিবর্তনকে বুঝানো হয়। মিউটেশন শব্দের অর্থ পরিবর্তন এবং রোটেশন শব্দের অর্থ ঘূর্ণন। কোনো মনোস্যাকারাইড জাতীয় যৌগকে উপযুক্ত দ্রাবকে দ্রবীভূত করলে যদি সময়ের সাথে সাথে এর আপেক্ষিক ঘূর্ণন এর মান পরিবর্তিত হতে হতে শেষ পর্যন্ত একটি স্থির মানে এসে পৌঁছে তবে উক্ত ঘটনাকে মিউটাঘূর্ণন বলে।

ফরাসি রসায়নবিদ অগাস্টিন-পিয়ের দাব্রঁফ ১৮৪৪ সালে এটি আবিস্কার করেন।

চক্রাকার রূপ ধারণ করার ফলে নতুন ধরনের সমাবয়বতার সৃষ্টি হয় যা অ্যানোমেরিজম নামে পরিচিত। এটিতে অক্সিজেন পরমাণুর ঠিক পার্শ্ববর্তী কার্বনে হাইড্রক্সিল গ্রুপের অবস্থানের ভিত্তিতে দুটি রূপ কল্পনা করা হয়, যথাক্রমে আলফা ও বিটা।

এদের ওপর প্লেন পোলারাইজড আলোর প্রভাবে অণুগুলির ঘূর্ণন দেখা হয়। উদাহরণস্বরূপ, যদি β-D-গ্লুকোপাইরানোজ-এর একটি দ্রবণ জলে দ্রবীভূত হয়, তাহলে এর নির্দিষ্ট অপটিক্যাল ঘূর্ণন +১৮.৭° হবে। সময়ের সাথে সাথে, কিছু β-D-গ্লুকোপাইরানোজ α-D-গ্লুকোপাইরানোজে পরিণত হতে মিউটেরোটেশনের মধ্য দিয়ে যাবে, যার অপটিক্যাল ঘূর্ণন +১১২.২° হয়। দ্রবণের ঘূর্ণন +১৮.৭° থেকে +৫২.৭° এর ভারসাম্য মান পর্যন্ত বৃদ্ধি পাবে কারণ কিছু β ফর্ম α ফর্মে রূপান্তরিত হয়। এই দ্রবণে β ফর্ম থাকে ৬৪% ও α ফর্ম ৩৬%।

নমুনার পর্যবেক্ষিত ঘূর্ণন হল প্রতিটি অ্যানোমারের অপটিক্যাল ঘূর্ণনের সমষ্টি যা উপস্থিত সেই অ্যানোমারের পরিমাণ দ্বারা নির্ণয় করা হয়। অতএব, কেউ একটি নমুনার ঘূর্ণন পরিমাপ করতে একটি পোলারিমিটার ব্যবহার করতে পারে এবং তারপরে এনানশিওমেরিক এক্সেস থেকে উপস্থিত দুটি অ্যানোমারের অনুপাত গণনা করতে পারে, যতক্ষণ না কেউ প্রতিটি বিশুদ্ধ অ্যানোমারের ঘূর্ণন জানে। কেউ সময়ের সাথে মিউটারোটেশন প্রক্রিয়া নিরীক্ষণ করতে পারে বা অপটিক্যাল ঘূর্ণন পর্যবেক্ষণ করে এবং এটি কীভাবে পরিবর্তিত হয় তা দেখে ভারসাম্য মিশ্রণ নির্ধারণ করতে পারে।

:

## তথ্যসূত্র

## বহিঃসংযোগ
*

বিষয়শ্রেণী:গতিবিজ্ঞান
বিষয়শ্রেণী:জৈব রসায়ন
বিষয়শ্রেণী:শর্করা
বিষয়শ্রেণী:স্টেরিওরসায়ন
জাতীয় সম্মেলন কেন্দ্র

**জাতীয় সম্মেলন কেন্দ্র** (এনসিসি) লেসবার্গ, ভার্জিনিয়াতে অবস্থিত একটি কর্পোরেট প্রশিক্ষণ কেন্দ্র। এটা প্রতি মাসে ১৪,০০০-এর বেশি ব্যক্তিকে প্রশিক্ষণ প্রদান করে এবং প্রায়  সভাস্থল নিয়ে গঠিত, যা এই অঞ্চলের বৃহত্তম। এই কেন্দ্র ২৫০টি কনফারেন্স রুম, একটি অ্যাথলেটিক সুবিধা এবং ৯১৭টি অতিথি কক্ষ রয়েছে।

ভবনটি ১৯৭৪ সালে জেরক্স সম্মেলন কেন্দ্র হিসাবে ৫৫ মিলিয়ন ডলার ব্যয়ে নির্মিত হয়। এটা ডিজাইন করা হয়েছিলো প্রতিষ্ঠানের কর্মচারীদের জন্য কপিয়ার এবং প্রযুক্তি প্রশিক্ষণে সাহায্য করার জন্য। এটা ভিনসেন্ট জি ক্লিং এন্ড পার্টনার দ্বারা পরিকল্পনা করা হয়েছিল, এবং বর্তমানে এনসিসি ইই, এলএলসি দ্বারা পরিচালিত হয়। ১৯৯৪ সালে জেরক্স, বাইরের বিভিন্ন সংগঠনকে ভূমি ব্যবহারের অনুমতি প্রদান করে। কেন্দ্রটি ২০০০ সালে অক্সফোর্ড ক্যাপিটাল পার্টনার্স-এর কাছে বিক্রি করা হয়। দুই বছর পর, প্রশিক্ষণ অপারেশন উন্নয়নসাধন করার জন্য ২৯ মিলিয়ন ডলারের সংস্কার সম্পন্ন করা হয় কেন্দ্রে। বর্তমান নকশা "লিভিং লার্নিং মডিউলকে" বাস্তবায়িত করেছে যাতে, রঙ বেরঙের ভবনের সারি, ভূগর্ভস্থ টানেল, একটি বলরুম এবং একটি হাঁটার পথ রয়েছে।

## ইতিহাস
১৯৭৪ সালে জেরক্স আন্তর্জাতিক প্রশিক্ষণ ও ব্যবস্থাপনা উন্নয়ন কেন্দ্র হিসাবে জেরক্স কর্তৃক নির্মিত হয়। একটি অতিরিক্ত বিল্ডিং যোগ করার পরে এটি জেরক্স ডকুমেন্ট বিশ্ববিদ্যালয় পরিবর্তন করা হয়েছেল  কপিয়ার প্রযুক্তি ও যন্ত্রপাতি সম্পর্কে কর্মীদের প্রশিক্ষনের জন্য।১৯৯৪ সালে জেরক্স অন্যান্য কর্পোরেশন জন্য সুবিধা খোলা এবং আতিথেয়তা শিল্প থেকে নিস্কৃতির অংশ হিসেবে ২০০০ সালে অক্সফোর্ড ক্যাপিটাল পার্টনার্স এর নিকট বিক্রি করা হয়। এই নিস্কৃতির একটি অংশ ছিলো ইভেন্ট বুকিং এ চলমান অধীন ক্ষমতা, যদিও ন্যাশনাল ভেটেরান গোল্ডেন এজ এর মত ইভেন্ট এখানে অনুষ্ঠিত হত। এর সূচনা ১৯৭৪ সাল থেকে ২০১৪ সালেম মে মাস পর্যন্ত এটি আরামার্ক হ্যারিসন লজিং নামে একটি ব্যবস্থাপনা সেবা কোম্পানি চালিয়ে আসছিলো।১৯৭৪ এর মে মাসে এনসিসি ইই, এলএলসি নতুন  ব্যবস্থাপনা সেবা কোম্পানি হিসাবে কাজ শুরু করে।

## সংস্কার
একটি ২৯ মিলিয়ন ডলার সংস্কার কাজের পর এটা২০০২ সালে পুনরায় খোলা হয় বিভিন্ন ধরনের কর্পোরেট প্রশিক্ষণ এর জন্য। কেন্দ্রটি বেশ কয়েকটি ভবন নিয়ে গঠিত যা হরেক রকম রঙ্গে সজ্জিত (নীল, বেগুনি, লাল, কমলা, হলুদ)।  একটি ভূগর্ভস্থ টানেল নেটওয়ার্ক যেটা ২০০৭ সালে নির্মিত হয়েছিলো, তা প্রধান ভবন এবং পশ্চিম বেলমন্ট বলরুম এর সাথে যুক্ত করেছে।

## সুবিধা-সুযোগ
right|thumb|341x341px|জাতীয় সম্মেলন কেন্দ্র এর ভিতরের হাঁটার পথের দৃশ্য। 
কেন্দ্রটি মূলত লেসবার্গ, ভার্জিনিয়ায়  জমির উপর অবস্থিত ছিল। পরবর্তী বিক্রয় ও ভাগের মাধ্যমে, বর্তমান মূল স্থাপনা  জমির উপর অবস্থিত। এর  সভাস্থল ছাড়াও  বলরুম,  অ্যাথলেটিক সুবিধা এবং ২৫০টি সম্মেলন কক্ষ রয়েছে। বাকি প্রায়  এর মধ্যে রয়েছে ৯১৭টি অতিথি কক্ষ এবং সাধারন যায়গা। এই সুবিধাগুলো জেরক্স এর ছাত্রাবাস ধাঁচের আবাসন থেকে পরিবর্তিত হয়েছিল যাতে শেয়ার্ড বাথরুম অন্তর্ভুক্ত ছিলো। কেন্দ্রটি জেরক্স যুগের 
বিভ্রান্তিকর ন্যাভিগেশানাল বিন্যাস এর নিদর্শন ধরে রেখেছে, যা অংশগ্রহণকারীদের দল গঠনে উৎসাহিত করে। কেন্দ্রটি তার স্বাতন্ত্র্য ব্রুটালিস্ট স্থাপত্য, ব্যাপক সংস্কার সত্ত্বেও ধরে রেখেছে।

## তথ্যসূত্র

## বহিঃসংযোগ

*  জাতীয় সম্মেলন কেন্দ্রে ওয়েবসাইট
উসমানীয় রাজবংশ

**উসমানীয় রাজবংশ** () তৈরি হয়েছিল **উসমানীয় রাজপ্রাসাদ** () এর সদস্যদের নিয়ে। এ বংশের সদস্যরা **উসমানীয়** () হিসেবেও পরিচিত। উসমানীয় ঐতিহ্য অনুসারে এ বংশটি কায়ী গোত্রের বংশোদ্ভুত; যেটি ওঘুজ তুর্কিদের একটি শাখা। এ গোত্রটি উত্তর-পশ্চিম আনাতোলিয়ার প্রথম উসমানের অধীনে বিলেসিক জেলার সুগুত থেকে উদ্ভূত হয়েছিল। উসমানীয় রাজবংশের নাম প্রথম উসমান থেকে এসেছে। এ বংশের সদস্যরা ১২৯৯-১৯২২ খ্রিস্টাব্দ পর্যন্ত উসমানীয় সাম্রাজ্য শাসন করেছিল।

সাম্রাজ্যের ইতিহাসের অধিকাংশ সময় সুলতানই ছিলেন মূল শাসক, রাষ্ট্রপ্রধান ও সরকার প্রধান। যদিও কিছু ক্ষমতা উজিরে আজমদের মত কর্মকর্তাদের হাতে স্থানান্তরিত হয়েছিল। সাম্রাজ্যের প্রথম (১৮৭৬-১৮৭৮) এবং দ্বিতীয় সাংবিধানিক যুগে (১৯০৮-১৯২০) সাংবিধানিক রাজতন্ত্রে স্থানান্তর কার্যকর করা হয়েছিল। যেখানে উজিরে আজম সরকার প্রধান হিসাবে প্রধানমন্ত্রীর ভূমিকা গ্রহণ করেছিলেন এবং একটি নির্বাচিত সাধারণ পরিষদের নেতৃত্ব দিয়েছিলেন।

[থাম্ব|১৯২০ সালে [সাবিহা সুলতান|রুকিয়া সাবিহা সুলতানের বিয়ের দিন, বাম থেকে ডানে: ফাতমা উলভিয়ে সুলতান, খাদিজা খাইরিয়াহ আয়শা দুররে শাহওয়ার সুলতান, আমিনা নাজিকেদা কাদিনেফেন্দী, রুকাইয়া সাবিহা সুলতান, মেহমেদ আরতুগ্রুল এফেন্দী, শাহসুওয়ার হানিম এফেন্দী।]]

তুরস্কের স্বাধীনতা যুদ্ধের সময়ে ১৯২২ খ্রিস্টাব্দে পহেলা নভেম্বর এই রাজকীয় পরিবারটি ক্ষমতাচ্যুত হয় এবং সালতানাতের সমাপ্তি ঘটে। পরবর্তী বছর তুরস্ক প্রজাতন্ত্র ঘোষিত হয়। রাজবংশটির বেঁচে থাকা সদস্যদেরকে পার্সোনায়ে নন গ্রাটায়ের অধীনে দেশ থেকে নির্বাসনে পাঠানো হয়। যদিও কিছু সদস্যকে পুনরায় তুরস্কে ফিরে ব্যক্তিগতভাবে বসবাস করার অনুমতি দেয়া হয়েছিল। বর্তমানে এই পরিবারটি ওসমানোগলু পরিবার হিসেবে পরিচিত।

## আরও দেখুন
* উসমানীয় খিলাফত
* উসমানীয় সাম্রাজ্য
* উসমানীয় সাম্রাজ্যের ইতিহাস
* উসমানীয় সাম্রাজ্যের পতাকা
* উসমানীয় সাম্রাজ্যের সংসদ

## পাদটীকা

## তথ্যসূত্র

## বহিঃসংযোগ

* 
* 
* 

**ইংরেজীতে**
* Official website of the immediate living descendants of the Ottoman dynasty
* Everything about Ottoman Empire  Everything about the history, culture and civilization of Ottoman Empire
* Ottoman Empire – The Family

**তুর্কী ভাষায়**
* Osmanlı Hanedanlığı, Ottoman dynasty
* Osmanlı Sultanları
* Tarihvemedeniyet.org

**ফরাসী ভাষায়**
* 

|-

|-

|-


বিষয়শ্রেণী:তুরস্কের ইতিহাস
বিষয়শ্রেণী:তুর্ক রাজবংশ
বিষয়শ্রেণী:উসমানীয় সাম্রাজ্য সম্পর্কিত তালিকা
বিষয়শ্রেণী:মাতুরিদি ব্যক্তি
২০১৬ বঙ্গবন্ধু গোল্ডকাপ

**২০১৬ বঙ্গবন্ধু কাপ** বা **বঙ্গবন্ধু গোল্ডকাপ** বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতার চতুর্থ আসর। বাঙালি জাতির জনক বঙ্গবন্ধু শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়েছে। ১৯৯৬ সালে প্রথমবারের মতো এ প্রতিযোগিতা অনুষ্ঠিত হয়। ২০১৫ সালে তৃতীয় আসর অনুষ্ঠিত হয়েছিল। ২০১৬ সালে এশিয়ান ফুটবল কনফেডারেশনের সদস্যভূক্ত আটটি দল এই আসরে অংশ নেয়। ৮ জানুয়ারি, ২০১৬ তারিখ থেকে ২২ জানুয়ারি, ২০১৬ তারিখ পর্যন্ত স্বাগতিক বাংলাদেশের দুইটি শহরের দুইটি মাঠে প্রতিযোগিতা অনুষ্ঠিত হয়। ফাইনালে বাহরাইন অনূর্ধ্ব-২৩ দলকে ৩-০ গোলে হারানোর মধ্য দিয়ে টুর্নামেন্টের শিরোপা জিতে নেয় নেপাল।

## অংশগ্রহণকারী দেশ
নিম্নবর্ণিত দেশসমূহ এ প্রতিযোগিতায় অংশগ্রহণ করবে:

## মাঠসমূহ
ঢাকা ও যশোরের দুইটি ভিন্ন মাঠে সর্বমোট নয়টি খেলা অনুষ্ঠিত হবে। মাঠগুলো হলো - ঢাকার বঙ্গবন্ধু জাতীয় স্টেডিয়াম ও যশোরের শামসুল হুদা স্টেডিয়াম।




## কর্মকর্তা
### রেফারি
* শিবাকর্ণ পা-উদম (থাইল্যান্ড)
* মোহাম্মদ জালাল উদ্দিন (বাংলাদেশ)
* ভুবন তরফদার (বাংলাদেশ)
* হিয়েন টিরাইট নগুয়েন (ভিয়েতনাম)
* ওমর আল-ইয়াকুব (ওমান)
* প্রাঞ্জল ব্যানার্জি (ভারত)

## খেলার বিবরণ

### গ্রুপ এ

|}

----

----

----

----

### গ্রুপ বি

|}

----

----

----

----

----

## নক-আউট পর্ব

### সেমি-ফাইনাল

----

### ফাইনাল

## বিজয়ী

## গোলদাতা

;৪ গোল
* নবযুগ শ্রেষ্ঠা

;৩ গোল

* বিমল ঘারতি মাগার 
* বিশাল রায় 
* সাখাওয়াত হোসেন রনি
* নাইজ হাসান
* ইসমাইল এসা
* ছাথুরাঙ্গা সাঞ্জিওয়া
* টিথ দিনা
* আহমেদ ইমাজ

;১ গোল

* ইউসুফ সিফাত
* আহমেদ নাশিদ
* ইব্রাহিম আলহোতি
*আনোয়ার আলী
* হাদিন আযমান
* এলিয়াস
* ইয়াসিন খান
* জীবন
* মিঠুন চৌধুরী
* এডিসন ফিগুরাডো
* নিপুনা বান্দারা
* জসিম আলশাকিখ
* আবদুল আজিজ
* সান ভানডেথ

## চূড়ান্ত অবস্থান

## তথ্যসূত্র

বিষয়শ্রেণী:২০১৬-এ ফুটবল
বিষয়শ্রেণী:২০১৬-এ বাংলাদেশী ফুটবল
বিষয়শ্রেণী:বাংলাদেশে অনুষ্ঠিত আন্তর্জাতিক ফুটবল প্রতিযোগিতা
বিষয়শ্রেণী:শেখ মুজিবুর রহমানের স্মারক
বিষয়শ্রেণী:বঙ্গবন্ধু কাপ
বিষয়শ্রেণী:স্বাগতিক বাংলাদেশে আন্তর্জাতিক ফুটবল প্রতিযোগিতা
প্রথম বাজিরাও

**প্রথম বাজিরাও** (১৮ আগস্ট ১৭০০ – ২৮ এপ্রিল ১৭৪০) ছিলেন একজন প্রসিদ্ধ ভারতীয় সেনাপতি। তিনি মারাঠা সম্রাট শাহুর পেশওয়া (প্রধানমন্ত্রী) হিসেবে দায়িত্বপালন করেছেন। ১৭২০ থেকে শুরু করে মৃত্যুর আগ পর্যন্ত তিনি পেশওয়া ছিলেন। তার অন্যান্য নামের মধ্যে ছিল বাজিরাও বল্লাল এবং থোরালে (মারাঠি ভাষাও অর্থ "জ্যেষ্ঠ) বাজিরাও। তিনি ডাকনাম রাও (মারাঠি 'राऊ') নামেও পরিচিত।

বাজিরাও তার সেনাদের পরিচালনার দায়িত্ব হাতে নিয়েছিলেন। হিন্দু সাম্রাজ্যকে সবদিকে বিস্তারের জন্য তাকে কৃতিত্ব দেয়া হয়। বাজিরাও ৪১ টা যুদ্ধে অপরাজিত থাকেন যা পৃথিবীর আর কোন রাজা বা যোদ্ধাদের পক্ষে সম্ভব হয় নি। ১৭৩৭ সালে মুঘলদের হারিয়ে ৪৮ দিনের পথ ২ দিনেই অতিক্রম করে লালকেল্লায় গেরুয়া পতাকা উত্তোলন করেন যা ইতিহাসে অমর হয়ে আছে। 

## প্রথম জীবন
বাজিরাও একজন মারাঠী ব্রাহ্মণ ছিলেন। তার বাবার নাম হল বালাজি বিশ্বনাথ এবং মায়ের নাম হল রাধাবাই। তিনি ভাট পরিবার থেকে এসেছেন।

## পর্তুগিজদের বিরুদ্ধে যুদ্ধ
পর্তুগিজরা ভারতের পশ্চিম উপকূলের অনেক এলাকা নিজেদের দখলে এনেছিল। তারা মারাঠাদের সাথে করা কিছু চুক্তির লঙ্ঘন করে এবং তাদের এলাকায় হিন্দুধর্মের বিরুদ্ধে ষড়য্ন্ত্র করে। ফলে ১৭৩৭ সালের মার্চ মাসে বাজিরাও পর্তুগিজদের বিরুদ্ধে যুদ্ধ করার জন্য চিমনাজিকে অধিনায়ক করে মারাঠা সেনাদের পাঠান।ভাসাইএর যুদ্ধে মারাঠারা থানা ফোর্ট নিজেদের দখলে এনেছিল। তবে মুঘল সাম্রাজ্য উত্তর দিকে বিস্তৃত হওয়ার কারণে মারাঠারা তাদের নজর পর্তুগিজদের ওপর থেকে সরিয়ে নেয়।

## আরো দেখুন
* মারাঠি সাম্রাজ্য
* মাস্তানি

## তথ্যসূত্র

## আরও পড়ুন
* Palsolkar, Col. R. D. *Bajirao I: An Outstanding Indian Cavalry General,* India: Reliance Publishers, 248pp, 1995, .
* Paul, E. Jaiwant. *Baji Rao - The Warrior Peshwa,* India: Roli Books Pvt Ltd, 184pp, .
* Dighe, V.G. *Peshwa Bajirao I and the Maratha Expansion*, 1944
* N. S. Inamdar, *Rau* (1972), a historical novel about Baji Rao and Mastani. 
* Godse, D. G. *Mastani*, Popular Prakashan, 1989 

## বহিঃসংযোগ

* Shaniwar Wada - the Peshwa palace at Pune

বিষয়শ্রেণী:১৬৯৯-এ জন্ম
বিষয়শ্রেণী:১৭৪০-এ মৃত্যু
বিষয়শ্রেণী:পেশওয়া রাজবংশ
বিষয়শ্রেণী:মারাঠি ব্যক্তি
বিষয়শ্রেণী:হিন্দু রাজশাসক
বিষয়শ্রেণী:পেশোয়া রাজবংশ
বিষয়শ্রেণী:১৭০০-এ জন্ম
বিষয়শ্রেণী:ভারতীয় জেনারেল
১৯৭৯ কয়োটি হ্রদ ভূমিকম্প

**১৯৭৯ কয়োটি লেক ভূমিকম্প,** ১৯৭৯ সালের ৬ই আগস্ট স্থানীয় সময় ১০ঃ০৫ঃ২৪ এ ৫.৭ মুহূর্ত মাত্রায়  এবং মার্কালি তীব্রতা স্কেলে ৭ মাত্রার  (সুদৃঢ়) ভুমিকম্প কয়োটি লেকে আঘাত হানে। আঘাতটির উৎপত্তিস্থল ক্যালিফোর্নিয়ার সান্তা ক্লারা কাউণ্টির কয়োটি লেকের পাশেই অবস্থিত ক্যেলেভেরাস ফল্ট এ, পরিফলে অসংখ্য মানুষ আহত হন এবং কয়েকজনকে দ্রুত হাসপাতালে ভর্তি করতে হয়। ভূমিকম্পে সৃষ্ট ক্ষয়ক্ষতির মধ্যে উল্লেখযোগ্য অ-কাঠামোগত ক্ষতির পরিমাণ ছিল ০.৫ মিলিয়ন মার্কিন ডলার, কিন্তু বেশ কিছু ব্যবসা মেরামতের জন্য বন্ধ করে দেওয়া হয়।অসংখ্য শক্তিশালী গতি যন্ত্র আঘাতের প্রখরতা ও ক্ষয়ক্ষতির পরিমাপ নির্ধারণ ও বিশ্লেষণ করার জন্য ব্যবহৃত হয়।

## তথ্যসূত্র

বিষয়শ্রেণী:১৯৭৯-এ ভূমিকম্প
জিংগা শিল্পগোষ্ঠী

**জিংগা শিল্পগোষ্ঠী** ১৯৬৫ সালে বাংলাদেশের চট্টগ্রামে প্রতিষ্ঠিত সঙ্গীত ব্যান্ড। ধারণা করা হয় এটি বাংলাদেশের প্রথম ব্যান্ড যা ষাটের দশকে চট্টগ্রামে যাত্রা শুরু করে। সঙ্গীতবোদ্ধা ও ইতিহাস রচয়িতাদের মতে 'জিংগা' একটি পারিবারিক ঘরানার ব্যান্ড।

## সদস্যবৃন্দ
* শাফাত আলী
* নাজমা জামান
* শেহলা আলম
* নিঘাত আলী
* শায়হান আলী
* শাজিয়া নারমিন
* নায়হান আলী

## তথ্যসূত্র

## বহিঃসংযোগ
চট্টগ্রামের পথচলার দিনকাল – দৈনিক পূর্বকোণ (৩০ তম বর্ষপূর্তির বিশেষ সংখ্যা)

বিষয়শ্রেণী:১৯৬৫-এ প্রতিষ্ঠিত সঙ্গীত দল
বিষয়শ্রেণী:১৯৬৫-এ চট্টগ্রামে প্রতিষ্ঠিত
বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলাদেশের সঙ্গীত
বিষয়শ্রেণী:বাংলা ব্যান্ড
জলের গান

**জলের গান** বাংলাদেশের একটি ব্যান্ড দল। এই ব্যান্ড মূলত ফোক-ফিউশন ধারায় গান গায়। ২০০৬ সালে এই ব্যান্ড প্রতিষ্ঠিত হয়।

## ধরন
জলের গান ব্যান্ডের গানের কথাগুলো মূলত মানুষের গল্প। কিছু কথা বিভিন্ন লোকজ সংস্কৃতি থেকে নেওয়া হয়েছে। জলের গান নতুন নতুন যন্ত্রসংগীত তৈরি করে এবং কখনো বিদেশী সুর নতুন করে বাজায়। পারফর্ম করার জন্য তাদের ইলেক্ট্রিক কোন কিছু না হলেও চলে। 

## পরিচিতি
ঝরা পাতা, বৃষ্টির গান, বকুল ফুল এরকম অসংখ্য গানের জন্য বর্তমান সময়ে দেশের জনপ্রিয় ফোক ব্যান্ডের তালিকায় জায়গা করে নিয়েছে ব্যান্ড দল ‘জলের গান’। বেশিরভাগ সময়েই তারা দেশের বিভিন্ন কলেজ, বিশ্ববিদ্যালয়ের আমন্ত্রণে গিয়ে সরাসরি পারফর্ম করেন।

## এ্যালবাম
* *অতল জলের গান* (১২ এপ্রিল, ২০১৩)
* *পাতালপুরের গান* (১ জুন, ২০১৪)
*নয়ন জলের গান (২৭ অক্টোবর, ২০১৯)

## বর্তমান সদস্য
* রাহুল আনন্দ - গীতিকার, কম্পোজার, গায়ক, বাঁশী, সানাই ও মন্দোলা
* গোপী দেবনাথ - বেহালা
* মল্লিক ঐশ্বর্য - গায়ক,  হার্মোনিয়াম 
* রানা সরোয়ার  - কাজন, পার্কেশন, গিটার, পিয়ানো
* এবিএস জেম - গায়ক, গিটার
* মাসুম রানা - ঢোল, ড্রাম, পার্কেশন
* দ্বীপ রায় - ডাবল বেজ তোতাব্যান 

## সাবেক সদস্য
*শ্যামল কর্মকার
*সাইফুল জার্নাল
*আসির আরমান
*শিউলি ভট্টাচার্য 
*কনক আদিত্য
*আল ফাহমি কাজী বাশার কার্তিক
*পারিজাত মৌমন 
*সঞ্জয় কুমার সাহা
*মোঃ শরীফুল ইসলাম
*ফজলুল কাদের চৌধুরী মিঠু
* সুমন কর্মকার

## উল্লেখযোগ্য পারফর্মেন্স
২০০৬ সালে এই ব্যান্ড বিশ্ব সুফি উৎসব, গ্লাসগো, স্কটল্যান্ডে অংশ নেয়। সেসময় জলের গান স্কটল্যান্ডের বিভিন্ন জায়গায় গান করেন। সেখানে তারা পৌরাণিক আধ্যাত্মিক গান করে। এডিনবার্গে স্কটল্যান্ডের জাতীয় জাদুঘরে তারা পারফর্ম করেছিলেন। 

বাংলাদেশ সফরে এসে ১০ সেপ্টেম্বর, ২০২৩ মাঝরাতে ‘জলের গান’-এর প্রতিষ্ঠাতা, গায়ক, গীতিকার ও বাদ্যযন্ত্রী রাহুল আনন্দের বাড়িতে যান ফ্রান্সের প্রেসিডেন্ট এমানুয়েল মাক্রোঁ। সেখানে দেড় ঘণ্টারও বেশি সময় কাটান ফ্রান্সের প্রেসিডেন্ট।https://eisamay.com/bangladesh-news/french-president-emmanuel-macron-at-bangladeshi-singer-songwriter-and-musician-rahul-anand-home/amp_articleshow/103579129.cms রাহুল জানান, এক সঙ্গীত শিল্পীর বাড়িতে এসেছিলেন আরেকজন সঙ্গীতশিল্পী। তাই তাদের মধ্যে মিউজিক নিয়েও অনেক আলোচনা হয়েছে।

জলের গানের স্টুডিও পরিদর্শন করেন মাক্রোঁ। তার আসা উপলক্ষে রাহুল আনন্দের ধানমন্ডির বাড়ি সাজে সাজানো হয়েছিল।

রাহুল বলেন, "শিল্পী ও শিল্পের প্রতি আগ্রহ থেকে আমার স্টুডিওতে এসেছিলেন এমানুয়েল মাক্রোঁ। আমি তাঁর সামনে বাংলাদেশের ঐতিহ্যকে তুলে ধরার চেষ্টা করেছি। বাংলাদেশের সঙ্গে ফ্রান্সের সংস্কৃতি বিনিময় নিয়ে তাঁর সঙ্গে কথা হয়েছে।" রাহুল আনন্দ ছাড়াও বাংলাদেশের আরও তিন শিল্পী আশফিকা রহমান, কামরুজ্জামান স্বাধীন ও আফরোজা সারার সঙ্গে কথা বলেন ফরাসি রাষ্ট্রপতি।

## তথ্যসূত্র

## বহিঃসংযোগ
*জলের গান-এর আনুষ্ঠানিক ওয়েব সাইট
*

বিষয়শ্রেণী:বাংলাদেশী সঙ্গীত দল
বিষয়শ্রেণী:২০০৬-এ প্রতিষ্ঠিত
বিষয়শ্রেণী:বাংলা ব্যান্ড